(1) Prekrižiti nepotrebno. (2) Ostaviti prazno ako nije primjenjivo. (3) Ako je dio A ili dio B zootehničkog certifikata ostavljen prazan ili uklonjen iz zootehničkog certifikata i priložena je fotokopija zootehničkog certifikata izdanog za žensku ili mušku jedinku uzgojno valjane životinje čiste pasmine koja je donor ili za više takvih jedinki, odnosno za sjeme te muške jedinke uzgojno valjane životinje čiste pasmine ili više takvih jedinki, mora se navesti upućivanje (broj certifikata) na taj zootehnički certifikat izdan za žensku ili mušku jedinku uzgojno valjane životinje čiste pasmine koja je donor ili za više takvih jedinki, odnosno za sjeme te muške jedinke uzgojno valjane životinje čiste pasmine ili više takvih jedinki. (4) Dio A ili dio B zootehničkog certifikata smije se ostaviti prazan ili ukloniti iz zootehničkog certifikata u skladu s uputama iz bilješke 16. (5) U slučaju uzgojno valjanih kopitara čistih pasmina, ostaviti prazno ako je broj u matičnoj knjizi jednak pojedinačnom identifikacijskom broju. (6) Dodati pojedinačni identifikacijski broj ako se razlikuje od broja u matičnoj knjizi. U slučaju uzgojno valjanih kopitara čistih pasmina, navesti pojedinačni identifikacijski broj u skladu s dijelom 1. poglavljem I. točkom 3. Priloga II. Uredbi (EU) 2016/1012, koji se navodi kao „jedinstveni broj” u članku 114. stavku 1. točki (a) Uredbe (EU) 2016/429. Ako pojedinačni identifikacijski broj nije dostupan ili se razlikuje od broja pod kojim je životinja upisana u matičnu knjigu, unijeti broj u matičnoj knjizi. (7) Za goveda, ovce, koze i kopitare, pojedinačna identifikacija u skladu sa zakonodavstvom Unije o zdravlju životinja kojim se uređuje identifikacija i registracija životinja. Za svinje, pojedinačna identifikacija u skladu s pravilima uzgojnog programa odobrenog u skladu s člankom 8. stavkom 3. i, prema potrebi, člankom 12. Uredbe (EU) 2016/1012 te identifikacijski broj u skladu sa zakonodavstvom Unije o zdravlju životinja kojim se uređuje identifikacija i registracija životinja. (8) Obvezno samo za svinje – identifikacijski broj u skladu sa zakonodavstvom Unije o zdravlju životinja kojim se uređuje identifikacija i registracija svinja. (9) Zahtijeva se u skladu s člankom 22. stavkom 1. Uredbe (EU) 2016/1012 za uzgojno valjana goveda, ovce, koze i kopitare čistih pasmina koji se upotrebljavaju za prikupljanje sjemena za umjetno osjemenjivanje. U skladu s člankom 22. stavkom 2. Uredbe (EU) 2016/1012 uzgojna udruženja to mogu zahtijevati za uzgojno valjane svinje čistih pasmina koje se upotrebljavaju za prikupljanje sjemena za umjetno osjemenjivanje ili za uzgojno valjana goveda, ovce, koze, svinje i kopitare čistih pasmina koji se upotrebljavaju za prikupljanje jajnih stanica i zametaka. (10) Ako je potrebno, priložiti dodatne listove papira. (11) Za ovce i koze iz ekstenzivnog uzgoja umjesto datuma rođenja može se navesti godina rođenja (u formatu gggg.) i datum identifikacije (u formatu dd.mm.gggg. ili u skladu s normom ISO 8601). (12) Upisati „glavni dio” ili „dodatni dio”, prema potrebi. Mogu se navesti informacije o dodatnim generacijama. (13) Ako su rezultati testiranja rasta i razvoja ili genetskog vrednovanja dostupni na određenim internetskim stranicama, umjesto dodatnih informacija može se navesti izravno upućivanje na te internetske stranice. (14) Obvezno samo ako dio A ili dio B zootehničkog certifikata izdaje uzgojno udruženje ili nadležno tijelo iz članka 30. stavka 2. točke (b) Uredbe (EU) 2016/1012, a dio C i dio D zootehničkog certifikata izdaje tim za prikupljanje ili proizvodnju zametaka odobren u skladu s člankom 31. stavkom 1. te uredbe. (15) Ta osoba mora biti predstavnik uzgojnog udruženja ili nadležnog tijela iz članka 30. stavka 2. točke (b) Uredbe (EU) 2016/1012 koji je ovlašten za potpisivanje zootehničkog certifikata. (16) Ako samo dio C i, prema potrebi, dio D zootehničkog certifikata izdaje tim za prikupljanje ili proizvodnju zametaka odobren u skladu s člankom 31. stavkom 1. Uredbe (EU) 2016/1012, a dio A i/ili dio B zootehničkog certifikata ostaje prazan ili se uklanja iz zootehničkog certifikata, moraju se popuniti točke 1. i 2. dijela C i priložiti primjerci zootehničkog certifikata kako slijedi: (17) Nije obvezno. (18) Ako se u slamki ili drugom pakiranju nalazi više od jednog zametka, potrebno je jasno navesti broj zametaka. (19) Slamka ili drugo pakiranje smije sadržavati zametke prikupljene od jedne ženske jedinke uzgojno valjane životinje čiste pasmine, ili zametke proizvedene od jajnih stanica takve jedinke, koja je oplođena sjemenom prikupljenim od više muških jedinki uzgojno valjanih životinja čiste pasmine koje su donori, pod uvjetom da se u točki 2.4. dijela C navedu informacije o svim muškim jedinkama uzgojno valjanih životinja čiste pasmine koje su donori tog sjemena. (20) Ako je to primjenjivo, mogu se navesti informacije o seksiranim zametcima ili o stadiju razvoja zametka. (21) Ta osoba mora biti predstavnik uzgojnog udruženja ili nadležnog tijela iz članka 30. stavka 2. točke (b) Uredbe (EU) 2016/1012 ili predstavnik tima za prikupljanje ili proizvodnju zametaka ovlaštenog u skladu s člankom 31. stavkom 1. te uredbe koji je ovlašten za potpisivanje zootehničkog certifikata. Napomene: • Zootehnički certifikat sastavlja se na najmanje jednom službenom jeziku države članice pošiljatelja. • Boja potpisa mora se razlikovati od boje tiska. • Zootehnički certifikat smije se ispisati i okomito i vodoravno. • Bilješke i napomene uz ovaj zootehnički certifikat ne moraju se ispisati pod uvjetom da se u naslovu navede upućivanje na izravno dostupan višejezični izvor informacija.